5.  ทรัพย์สินที่ใช้ในการประกอบธุรกิจ

(1) ที่ดิน อาคารและอุปกรณ์สุทธิ

ที่ดิน และอาคาร

ที่ดินเป็นกรรมสิทธิ์ของธนาคารใช้เป็นที่ทำการของสำนักงานใหญ่ สำนัก สาขา สาขาย่อย
พื้นที่ส่วนกลางบ้านพักพนักงานและบ้านพักตากอากาศของพนักงาน รวม 72 แห่ง
อาคารที่เป็นกรรมสิทธิ์ของธนาคารเป็น อาคารที่ก่อสร้างบนที่ดินข้างต้น ณ วันที่ 31 ธันวาคม 2544
ธนาคารมีที่ดินและอาคารเป็นราคาทุน 4,083 ล้านบาท โดยที่ดินและ
อาคารดังกล่าวไม่ติดจำนองใด ๆ ซึ่งแบ่งเป็นที่ดินจำนวน 1,165 ล้านบาท และเป็นอาคารจำนวน
2,918 ล้านบาท ทั้งนี้ หากคิดมูลค่าสุทธิตามบัญชี ณ วันที่ 31 ธันวาคม 2544
ธนาคารมีที่ดินและอาคารรวมทั้งสิ้น 2,989 ล้านบาท

ณ วันที่ 31 ธันวาคม 2545 ธนาคารมีที่ดินและอาคารเป็นราคาทุน 3,074 ล้านบาท
โดยที่ดินและอาคารดังกล่าวไม่ติดจำนองใด ๆ ซึ่งแบ่งเป็นที่ดินจำนวน 797 ล้านบาท
และเป็นอาคารจำนวน 2,277 ล้านบาท ทั้งนี้ หากคิดมูลค่าสุทธิตามบัญชี ณ วันที่ 31 ธันวาคม
2545 ธนาคารมีที่ดินและอาคารรวมทั้งสิ้น 2,383 ล้านบาท

อุปกรณ์และอื่น ๆ

ณ วันที่ 31 ธันวาคม 2544 ธนาคารมีอุปกรณ์ราคาทุน 1,500 ล้านบาท สินทรัพย์ระหว่างทำ
จำนวน 148 ล้านบาท

ดังนั้น ณ วันที่ 31 ธันวาคม 2544 ธนาคารและบริษัทย่อยมีที่ดิน อาคาร
อุปกรณ์และสินทรัพย์ระหว่างทำ ราคาทุนจำนวน 6,082 ล้านบาท เมื่อหักส่วนที่ตีราคาเพิ่ม/ลด
ค่าเสื่อมราคาสะสมและสำรองสินทรัพย์ชำรุดสูญหาย/ด้อยค่า รวมจำนวน 2,477 ล้านบาทแล้ว
ธนาคารจะมีที่ดิน อาคารและอุปกรณ์สุทธิตามบัญชีจำนวน 3,605 ล้านบาท ทั้งนี้
ธนาคารไม่ได้ใช้ที่ดินและอาคารในการดำเนินงานจำนวน 828 ล้านบาท แต่นำไปให้เช่า จำนวน
581 ล้านบาท และรอการจำหน่ายจำนวน 247 ล้านบาท

ณ วันที่ 31 ธันวาคม 2545 ธนาคารมีอุปกรณ์ราคาทุนจำนวน 1,647 ล้านบาท สินทรัพย์ระหว่างทำ
จำนวน 176 ล้านบาท

ดังนั้น ณ วันที่ 31 ธันวาคม 2545 ธนาคารและบริษัทย่อยมีที่ดิน อาคาร อุปกรณ์และอื่นๆ
ราคาทุนจำนวน 5,224 ล้านบาท
เมื่อหักส่วนที่ตีราคาเพิ่ม/ลดค่าเสื่อมราคาสะสมและสำรองสินทรัพย์ชำรุดสูญหาย/ด้อยค่ารวมจำนวน
2,151 ล้านบาทแล้ว ธนาคารจะมีที่ดิน อาคารและอุปกรณ์สุทธิตามบัญชีจำนวน 3,073 ล้านบาท
ทั้งนี้ ธนาคารไม่ได้ใช้ที่ดินและอาคารในการดำเนินงานจำนวน 11 ล้านบาท
ซึ่งอยู่ระหว่างรอการจำหน่ายทั้งจำนวน (ระหว่างปี 2545
ได้มีการจำหน่ายที่ดินและอาคารที่ไม่ได้ใช้ในการดำเนินงานส่วนหนึ่ง
อีกส่วนหนึ่งโอนไปเป็นทรัพย์สินรอการขาย)

(2) สิทธิตามสัญญาเช่า

สิทธิตามสัญญาเช่าเป็นกรรมสิทธิของธนาคารตามอายุสัญญาการเช่า ณ วันที่ 31 ธันวาคม 2545
จำนวน 38 ล้านบาท ปัจจุบันธนาคารได้ใช้เป็นที่ทำการของสาขา สาขาย่อย
ศูนย์แลกเปลี่ยนเงินตราต่างประเทศ และสถานที่ฝากถอนเงินอัตโนมัติ (ATM)
มีอายุตามสัญญาเช่าประมาณ 1 - 30 ปี

(3) เงินลงทุนในบริษัทย่อยและบริษัทร่วม

ณ วันที่ 31 ธันวาคม 2545 ธนาคารมีเงินลงทุนในบริษัทย่อย 7 บริษัท และบริษัทร่วม 1 บริษัท
มีมูลค่าเงินลงทุนตามวิธีส่วนได้เสีย(Equity Method) และหักค่าเผื่อการด้อยค่าแล้ว จำนวน
3,585 ล้านบาท ในระหว่างปีมีการซื้อและจำหน่ายเงินลงทุนในบริษัทย่อยและบริษัทร่วม ดังนี้

-   ซื้อหุ้นสามัญทั้งหมดของบริษัทหลักทรัพย์ บีที จำกัด จากบริษัทเงินทุน กรุงไทยธนกิจ
    จำกัด(มหาชน) ในราคา 1,174 ล้านบาท

-   จำหน่ายเงินลงทุนในบริษัท การ์เด้น ซิตี้ ลากูนคลับ จำกัด (บริษัทร่วม) ในราคา ประมาณ
    12 ล้านบาท

-   จำหน่ายเงินลงทุนในบริษัทย่อย 2 บริษัท คือ บริษัทหลักทรัพย์ ธนสยาม จำกัด
    และบริษัทหลักทรัพย์ วชิระ ซีเคียวริตี้ส์ จำกัด ในราคาประมาณ 620 ล้านบาท
    โดยมีกำไรจากการจำหน่ายประมาณ 250 ล้านบาท ธนาคารบันทึกบัญชีภายใต้
    “ลูกหนี้กองทุนเพื่อการฟื้นฟูและพัฒนาระบบสถาบันการเงินภายใต้สัญญาบริหารและชดเชยสินทรัพย์ด้อยคุณภาพ”
    เพื่อรอการคำนวณการปันส่วนกำไรขาดทุนเมื่อสิ้นสุดระยะเวลาตามสัญญา

-   จำหน่ายเงินลงทุนบางส่วนในบริษัท นวลิสซิ่ง จำกัด(มหาชน)
    ไปในราคาตลาดทำให้สัดส่วนคงเหลือเพียงร้อยละ 19.98
    และได้เปลี่ยนประเภทเงินลงทุนดังกล่าวเป็นเงินลงทุนเผื่อขาย

-   ตัดจำหน่ายเงินลงทุนในบริษัทย่อย 3 บริษัท ซึ่งมีสำรองเต็มมูลค่าแล้วเนื่องจากการชำระบัญชี

ณ วันที่ 31 ธันวาคม 2544 ธนาคารมีเงินลงทุนในบริษัทย่อย 12 บริษัท และบริษัทร่วม 3 บริษัท
มีมูลค่าเงินลงทุนตามวิธีส่วนได้เสีย (Equity Method) และหักค่าเผื่อการด้อยค่าแล้วจำนวน
2,694 ล้านบาท ในระหว่างปีมีจำหน่ายเงินลงทุนและการชำระบัญชีบริษัทย่อยดังนี้

-   จำหน่ายเงินลงทุนในบริษัท ธนมิตรแฟคเตอริ่ง จำกัด(บริษัทร่วม) ขาดทุน (0.48) ล้านบาท
    และบริษัทหลักทรัพย์ จัดการกองทุนรวมวรรณ จำกัด กำไรรวม 100 ล้านบาท

-   รับรู้การด้อยค่าของ บริษัท นวแฟคเตอริ่ง จำกัด จำนวน 86 ล้านบาท

-   บริษัท บีที ที่ปรึกษาธุรกิจ จำกัด (เดิมชื่อ บริษัท เอส.ซี.เศรษฐการจำกัด)
    เป็นบริษัทย่อยได้เปลี่ยนแปลงการประกอบธุรกิจและดำเนินงานต่อ
    จึงบันทึกรับรู้ส่วนได้เสียและปรับงบการเงินย้อนหลัง

-   ตัดจำหน่ายเงินลงทุนในบริษัทย่อย 11 บริษัท ซึ่งมีสำรองเต็มมูลค่าแล้วเนื่องจากการชำระบัญชี

นโยบายการลงทุนในบริษัทย่อยและบริษัทร่วม

ธนาคารมีนโยบายที่จะคงเงินลงทุนไว้เฉพาะในบริษัทย่อยที่จะส่งเสริมธุรกิจของธนาคารเท่านั้น เช่น
ธุรกิจประกันภัย ธุรกิจหลักทรัพย์ ธุรกิจที่ปรึกษา เป็นต้น
แต่จะต้องเป็นกิจการที่มีความแข็งแกร่งมั่นคงและสามารถพัฒนาต่อไปได้ในอนาคต ได้แก่ บริษัทย่อย
จำนวน 3 บริษัท คือ บริษัทหลักทรัพย์ บีที จำกัด บริษัท บีที ประกันภัย จำกัด บริษัท บีที
ที่ปรึกษาธุรกิจ จำกัด ส่วนบริษัทที่เหลือ ซึ่งรวมถึง บง.กรุงไทยธนกิจ
ปัจจุบันอยู่ระหว่างการจัดการสินทรัพย์ และหนี้สินที่คงค้างอยู่
ซึ่งหากดำเนินการแล้วเสร็จก็จะเลิกและชำระบัญชีกิจการไป สำหรับบริษัทร่วมจำนวน 2 บริษัท
ธนาคารมีนโยบายจำหน่ายหุ้นออกไป โดยหุ้นของบริษัท การ์เด้นซิตี้ลากูน คลับ จำกัด
ธนาคารได้ขายออกไปในปี 2545

บริษัทเงินทุน กรุงไทยธนกิจ จำกัด (มหาชน) (“บง.กรุงไทยธนกิจ”)

ปัจจุบันบง.กรุงไทยธนกิจมีการดำเนินธุรกิจเพียง 2 ธุรกิจ คือ โครงการแลกเปลี่ยนตั๋วสัญญาใช้เงิน
16 สถาบันการเงินที่ถูกปิดกิจการ
ซึ่งบง.กรุงไทยธนกิจเป็นเพียงตัวแทนดำเนินการให้แก่ทางการจะสิ้นสุดโครงการประมาณปี 2546
สำหรับอีกธุรกิจหนึ่ง คือ เช่าซื้อ ซึ่งนอกจากมีลูกหนี้เช่าซื้อในส่วนของบง.กรุงไทยธนกิจเองแล้ว
ยังได้รับโอนลูกหนี้ธุรกิจเช่าซื้อของ 12
บริษัทเงินทุนที่ถูกทางการเข้าแทรกแซงตามโครงการควบรวมกิจการเข้ามาไว้ด้วย
ซึ่งบง.กรุงไทยธนกิจมิได้มีการดำเนินการเพื่อขยายธุรกิจเช่าซื้อแต่อย่างใด
คงมีเพียงการติดตามเรียกเก็บลูกหนี้เดิมเท่านั้น
ซึ่งเมื่อดำเนินธุรกิจทั้งสองอย่างเรียบร้อยแล้วเมื่อใด
ธนาคารในฐานะผู้ถือหุ้นใหญ่มีแผนที่จะให้บริษัทพิจารณาเรื่องการชำระบัญชีเพื่อเลิกกิจการต่อไป

บริษัทหลักทรัพย์ บีที จำกัด (“บล.บีที”) 

บล.บีที เป็นบริษัทหลักทรัพย์ที่ได้รับใบอนุญาตประกอบธุรกิจหลักทรัพย์จากกระทรวง
การคลังให้ประกอบธุรกิจหลักทรัพย์ 4 ประเภท คือ กิจการนายหน้าซื้อขายหลักทรัพย์
กิจการค้าหลักทรัพย์ กิจการที่ปรึกษาการลงทุน และกิจการจัดจำหน่ายหลักทรัพย์
เริ่มทำธุรกิจตั้งแต่วันที่ 1 กุมภาพันธ์ 2543 ณ วันที่ 31 ธันวาคม 2545 มีสินทรัพย์รวมจำนวน
2,626 ล้านบาท หนี้สินรวมจำนวน 1,517 ล้านบาท และส่วนของผู้ถือหุ้นจำนวน 1,108 ล้านบาท
โดยมีทุนจดทะเบียนและชำระแล้ว 1,200 ล้านบาท ผลการดำเนินงานในปี 2545
บริษัทมีรายได้จากธุรกิจหลักทรัพย์ประมาณ 333 ล้านบาท โดยมีผลประกอบการกำไรสุทธิ จำนวน
94 ล้านบาท
ธนาคารมีเป้าหมายที่จะให้บล.บีทีขยายธุรกิจโดยจะตั้งเป้าหมายให้บล.ไทยธนกิจสามารถเพิ่มส่วนแบ่งตลาดเป็นร้อยละ
3 โดยจะขยายฐานลูกค้ารายย่อย ระดับกลาง ระดับใหญ่ และลูกค้าสถาบันทั้งในและต่างประเทศ

บริษัท บีที ที่ปรึกษาธุรกิจ จำกัด

จัดตั้งขึ้นเมื่อวันที่ 18 ตุลาคม 2544 ด้วยทุนจดทะเบียน 13 ล้านบาท ซึ่งมีธนาคารไทยธนาคารถือหุ้นอยู่ร้อยละ 99.99 ของทุนจดทะเบียน บริษัทเริ่มเปิดให้บริการลูกค้าตั้งแต่วันที่ 1 กุมภาพันธ์ 2545 เป็นต้นมา โดยบริษัทมุ่งเน้นการให้บริการที่ปรึกษาอย่างครบวงจร สำหรับบริการหลักๆ ของบริษัทมีดังนี้

  1. ที่ปรึกษาทางภาษีอากร

  2. ที่ปรึกษาทางบัญชีและการเงิน

  3. งานด้านการตรวจสอบภายใน

  4. งานด้านการรับทำวิจัยทางธุรกิจ

  5. ที่ปรึกษากฏหมาย

  6. ที่ปรึกษาในการจัดการและการบริหารงานองค์กร

  7. ที่ปรึกษาทางด้านเทคโนโลยีสารสนเทศ

สำหรับทางด้านการตลาดนั้น บริษัท บีที
ที่ปรึกษาธุรกิจเน้นการทำตลาดจากฐานลูกค้าของธนาคารก่อนในลำดับแรก
จากนั้นก็จะประสานงานกับบริษัทในเครือของธนาคารเพื่อทำการขยายฐานลูกค้าของบริษัทให้มากขึ้น
สำหรับผลประกอบการของบริษัทในปี 2545 นั้น บริษัทมีรายได้ 4 ล้านบาท และมีผลขาดทุนสุทธิ
0.63 ล้านบาท สินทรัพย์ของบริษัท ณ 31 ธันวาคม 2545 เท่ากับ 12 ล้านบาท
ขณะที่มีหนี้สินรวมเพียง 3 ล้านบาท และมีส่วนของผู้ถือหุ้น 9 ล้านบาท

อนึ่ง ในการดำเนินธุรกิจของบริษัทนั้น
ธนาคารแห่งประเทศไทยได้กำหนดเงื่อนไขในการให้บริการของบริษัทไว้ดังนี้

+-----------------------------------+-------+-----------+------------+
|                                   |       | ป         |            |
|                                   |       | ระเภทลูกค้า |            |
+-----------------------------------+-------+-----------+------------+
| ประเภทบริการ                       | ลูกค   | ลูกค้าที่ใช้   | ไท         |
|                                   | ้าทั่วไป |           | ยธนาคารและ |
|                                   |       | บ         | บริษัทในเครือ |
|                                   |       | ริการสินเชื่อ |            |
+-----------------------------------+-------+-----------+------------+
| 1. ที่ปรึกษาทางภาษีอากร               | ได้    | ได้        | ได้         |
+-----------------------------------+-------+-----------+------------+
| 2. ที่ปรึกษาทางบัญชีและการเงิน          | ได้    | ได้        | ได้         |
+-----------------------------------+-------+-----------+------------+
| 3. งานด้านการตรวจสอบภายใน          | ไม่ได้  | ได้        | ได้         |
+-----------------------------------+-------+-----------+------------+
| 4. งานด้านการรับทำวิจัยทางธุรกิจ        | ไม่ได้  | ได้        | ได้         |
+-----------------------------------+-------+-----------+------------+
| 5. ที่ปรึกษากฏหมาย                   | ไม่ได้  | ไม่ได้      | ได้         |
+-----------------------------------+-------+-----------+------------+
| 6.                                | ไม่ได้  | ไม่ได้      | ได้         |
| ที่ป                                |       |           |            |
| รึกษาในการจัดการและการบริหารงานองค์กร |       |           |            |
+-----------------------------------+-------+-----------+------------+
| 7. ที่ปรึกษาทางด้านเทคโนโลยีสารสนเทศ   | ไม่ได้  | ไม่ได้      | ได้         |
+-----------------------------------+-------+-----------+------------+

บริษัท บีทีประกันภัย จำกัด

จดทะเบียนจัดตั้งขึ้นตั้งแต่ปี 2525 ในนามบริษัท สุขุมวิทย์ประกันภัย จำกัด
ต่อมาได้มีการเปลี่ยนชื่อหลายครั้งเนื่องจากการเปลี่ยนแปลงผู้ถือหุ้นใหญ่
โดยปัจจุบันได้เปลี่ยนชื่อเป็นบริษัท บีทีประกันภัย จำกัด เมื่อวันที่ 13 พฤษภาคม 2545
ดำเนินธุรกิจด้านประกันวินาศภัย 4 ประเภท ได้แก่ ประกันอัคคีภัย ประกันรถยนต์
ประกันภัยทางทะเล และประกันภัยเบ็ดเตล็ด สำนักงานใหญ่ตั้งอยู่ที่ชั้น 23 – 24
อาคารไทยธนาคาร ซอยหลังสวน นอกจากนี้ยังมีสำนักงานสาขาและศูนย์รับแจ้งเหตุ 6 สาขา ได้แก่
สาขาเชียงใหม่ สาขาหาดใหญ่ สาขาภูเก็ต สาขาพัทยา สาขานครศรีธรรมราช
และสาขาสุราษฎร์ธานี มีสาขาเฉพาะเพื่อให้บริการสินไหมทดแทน 1 แห่ง ที่ปัตตานี
และมีศูนย์รับแจ้งอุบัติเหตุ 2 แห่ง ได้แก่ ศูนย์ฯ นราธิวาส และศูนย์ฯ ตรัง

ณ วันที่ 31 ธันวาคม 2545 บริษัทมีทุนจดทะเบียน 300 ล้านบาท ชำระเต็มมูลค่าแล้ว สินทรัพย์รวม
358 ล้านบาท หนี้สินรวม 184 ล้านบาท คงเหลือส่วนของผู้ถือหุ้น 174 ล้านบาท
สำหรับผลการดำเนินงานในปี 2545 บริษัทได้รับเบี้ยประกันภัยรับทั้งสิ้น 147 ล้านบาท
และมีผลขาดทุนสุทธิ 4 ล้านบาท โดยในส่วนของเบี้ยประกันภัยรับนั้น
เบี้ยประกันภัยรถยนต์คิดเป็นสัดส่วนประมาณร้อยละ 65 ทั้งนี้
เป็นไปตามนโยบายของธนาคารให้บริษัท บีที ประกันภัย
จำกัดทำการปรับลดสัดส่วนการรับประกันภัยประเภทรถยนต์ลงเหลือประมาณร้อยละ 45
และเพิ่มสัดส่วนการรับประกันภัยประเภทอื่นให้มากขึ้น โดยจะพัฒนาระบบงานและบุคลากรด้าน
Non-Motor ทั้งด้านการตลาด การรับประกันภัยและสินไหม สำหรับแนวทางในการขยายธุรกิจนั้น
จะเน้นช่องทางการตลาดผ่านธนาคารและบริษัทในเครือ
ตลอดจนพันธมิตรทางธุรกิจของธนาคารเป็นสำคัญ รวมไปถึงการจัดหา Reinsurer Consortium
เพื่อรองรับการขยายธุรกิจ